
In trecutul românesc, boerii, mari sau mici, întrebuințau, alături sau în loc 
de semnătură, peceţi cu diferite „semne“. Este cunoscută formula cu care sfârșesc 
atâtea zapise: „si spre credinţă mi-am pus iscălitura și pecetea“. 

Aceste „semne“ rareori erau aceleaşi pentru toti membrii unei familii, si ra- 
reori purtau copiii „semnele“ strămoşilor. A fost la noi, în această privinţă, ca si 
pretutindeni înainte de organizarea oficiilor eraldice. 

Cu timpul, sub influenţa vecinilor si a occidentului, pecețile boereşti iau tot 
mai mult caracterul Qe stemă fixă si ereditară. Stilizarea însă, după regulele ri- 
giðe ale științei blazonului, este relatiu recentă. 

Cele mai multe steme, provenite astfel din vechi peceti, sunt sau vorbitoare 
(„parlantes“), sau amintesc de funcțiuni ocupate (,„allusives''). Familiile cari au nu- 
mărat domnitori, si-au adăogat, mai toate, stema sau stemele principatelor, ca o 
armoarie „de prétention“. Urmașii de azi păstrează semnul, desi au renunţat la 
pretenții. Stemele boerești s'au mai născut din tradiții despre origina familiei. Când 
aceasta este străină, stema reproduce, în totul sau în parte, pe a familiei dela care 
derivă. 

In fine, unele steme sunt conferite sau confirmate din afară. Familiile nobile 
străine împământenite la noi si-au păstrat blazoanele de origină, si membrii lor, 
ca boeri români, s'au slujit de ele. 

Placheta de faţă cuprinde câteva exemple din aceste diferite categorii. Colecţia 
este departe de a fi complectă. Astfel, spre pildă, lipsesc peceţile familiilor Arion, 
Alecsandri, Brătianu, Cândescu, Cârlova, Cătuneanu, Gane, Glogoveanu, lsvoranu, 
Holban, (Meitani, (Morizun, Săulescu, Scorţescu, Plagino, eut, etc. 

O lucrare desăvârsită va mai trebui să cuprindă stemele familiilor nobile din 

rdeal, Basarabia si Bucovina, întrupate astăzi în statul român, precum şi pe 
familiilor nobile de origină străină, devenite româneşti după desființarea titlu- 
rilor Òg boerie, precum Reineck, Roma, Scupiewshi, etc. 

Trebue relevat că dacă sub aceias stemă se citesc uneori numele mai multor 
neamuri, aceasta vine din împrejurarea că au aceias obârşie desi poartă nume dife- 
rite după satele ce au stăpânit, sau că este vorba de adopţiune ori de descendență 
prin femei. Cână o familie a părăsit numele ei vechi, pentru altul, numele vechi s'a 
pus între paranteze. 

Răstoină aceste câteva planşe, sufletele pioase față de trecut, vor simți că de 
stemele reproduse sunt legate amintirile cele mai scumpe ale familiilor respective, 
cari pe un tărâm sau altul au fost folositoare ţării. Ca atare, aceste peceţi au 
dreptul la consideraţie, aceias şi singura de care se pot bucură si blazoanele 
occidentale. 

Fie ca aceste embleme să rămâe pentru proprietarii lor un imbold spre bine, 


frumos si adevăr. .. 

